Държавен вестник, бр. 101, 2020 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  101
(2) Числеността на отделните структури 
в Службата се определя от директора на 
Службата.
(3) Численият състав на Службата се води 
на отчет от структурата по управлението на 
човешките ресурси на Службата.
Чл. 5. (1) Функционалните характеристики 
на структурите по чл. 3, ал. 1 включват ми-
сиите, функциите, задачите, организацията и 
числеността на структурата.
(2) Функционалните характеристики са 
държавна тайна по смисъла на Закона за 
защита на класифицираната информация. 
(3) Функционалните характеристики се 
утвърждават от директора на Службата.
Чл. 6. Изменението на функционална 
характеристика на съответната структура 
по чл. 3, ал. 1 се извършва при промяна в 
мисиите, функциите, задачите, организацията 
или числеността є по предложение на нейния 
ръководител до директора на Службата, при 
спазване на изискванията на чл. 5, ал. 2. 
Чл. 7. Длъжностите за военнослужещи и 
цивилни служители в Службата се определят 
в Класификатора на длъжностите в Служба 
„Военно разузнаване“ по чл. 56, ал. 1 от За-
кона за военното разузнаване. 
Чл. 8. (1) Длъжностните разписания на 
Службата се изготвят, утвърждават, изменят и 
съхраняват при условия и по ред, определени 
с наредба на министъра на отбраната. 
(2) Длъжностите за военнослужещи в длъж-
ностните разписания може да бъдат в обхвата 
на повече от едно военно звание. 
(3) Длъжностните разписания са държавна 
тайна по смисъла на Закона за защита на 
класифицираната информация и се извеждат 
и съхраняват в съответната регистратура на 
Службата. 
(4) За задграничните структури (органи) 
на Службата се изготвят отделни длъжностни 
разписания. 
(5) В рамките на общата численост на лич-
ния състав директорът на Службата определя 
оперативен резерв от длъжности за военно-
служещи и цивилни служители. Длъжностите 
за оперативния резерв се отразяват в отделно 
длъжностно разписание и са предназначени за:
1. назначаване на длъжност на служители 
при заминаване на или завърнали се от зад-
граничен мандат или мисия, за които няма 
вакантни длъжности в съответните структури; 
2. назначаване на длъжности на служи-
телите, приети за обучение в структурата по 
чл. 54, ал. 2 от Закона за военното разузнаване;
3. оптимизиране на числеността на струк-
турите при промени във функционалните 
задължения, породени от изменения в зако-
нодателството или задачите на Службата при 
изменения в средата на сигурност;
4. временно усилване на структурите с 
цел изпълнение на допълнителни задачи чрез 
определяне на функционални задължения на 
назначените служители за работа в тях.
(6) Длъжностните разписания се утвържда-
ват от министъра на отбраната по предложение 
на директора на Службата.
Чл. 9. Изменения в длъжностните разпи-
сания се извършват по предложение на ръ-
ководителите на структурите по чл. 3, ал. 1 
до директора на Службата при условия и по 
ред, определени с наредба на министъра на 
отбраната. 
Чл. 10. (1) За всяка длъжност от длъжност-
ните разписания се разработва и утвърждава 
длъжностна характеристика.
(2) Длъжностните характеристики на слу-
жителите се изготвят, утвърждават, изменят и 
съхраняват при условия и по ред, определени 
с наредба на министъра на отбраната и при 
спазване изискванията на Закона за защита 
на класифицираната информация.
(3) Длъжностните характеристики се ут-
върждават от директора на Службата.
(4) Структурата по управлението на чо-
вешките ресурси на Службата запознава или 
организира запознаването на всеки служител с 
длъжностната характеристика за длъжността, 
на която е назначен.
Чл. 11. (1) Изменение в длъжностните 
характеристики се извършва по предложение 
на ръководителите на структурите по чл. 3, 
ал. 1 до директора на Службата.
(2) Предложения за изменение на длъж-
ностните характеристики се изготвят при:
1. настъпили промени в изискванията за 
заемане на длъжността, определени в длъж-
ностното разписание и в други администра-
тивни или нормативни актове;
2. промяна на функционалната характе-
ристика на структурата; 
3. въвеждане на нови стандарти, модели или 
технологии за осъществяване на определени 
дейности или работни процеси;
4. настъпили промени в организацията на 
работата;
5. предписания от контролни или други 
оправомощени органи.
Чл. 12. Длъжностните разписания, функци-
оналните и длъжностните характеристики се 
въвеждат в Автоматизираната информационна 
система за човешките ресурси на Службата 
и не се предоставят в други системи или ре-
гистри, които не се поддържат от Службата.
Раздел II
Ръководство на Службата
Чл. 13. (1) Службата се ръководи и пред-
ставлява от директор, който се назначава при 
условията и по реда на чл. 24 и 26 от Закона 
за военното разузнаване. 
(2) Министърът на отбраната разрешава 
ползването на отпуск на директора на Служ-
бата.